text: Et Clarmondine l'en mercie, 
   Si conme pucele sachant 
   Doit mercier loial amant. 
   Lors li dist: "Sire, je vous pri 
   Que nous nous partonmes de ci, 
   Et hastéement le faisons. 
   Je sonjoie ore c'uns lyons 
   Me vouloit vous retolir. 
   Lors me sambla que vous ferir 
   L'alastes, et si l'oceïstes. 
   Lors entre vos bras me preïstes. 
   Si grant paour eü avoie 
   Que entre vos bras me pasmoie. 
   Pour moi geter de pasmoison,
   Me baisastes près dou menton, 
   Ce me fu avis, une fie. 
   Je ne sai que ce senefie."
  